
Fire  templer  indviet 


Tre  templer  blev  for  nylig  indviet  i  USA  -  i  Oregon,  Nevada  og  Tennessee  -  og  et  fjerde  tempel  blev  indviet 
i  Cochabamba  i  Bolivia,  hvilket  bringer  det  samlede  antal  af  templer  i  drift  op  på  82 


Templet  i  Medford  i  Oregon 

Præsident  James  E.  Faust,  andenrådgiver  i  Det  Første 
Præsidentskab,  indviede  templet  i  Medford  i  Oregon  ved 
fire  sessioner  den  16.  april  2000.  »Vil  du  røre  dit  folks  hjer- 
te i  dette  tempeldistrikt,  at  de  altid  må  betragte  det  med 
taknemmelighed  og  påskønnelse,«  sagde  han  i  indvielses- 
bønnen,  »at  de  må  være  værdige  sig  til  at  komme  her  som 
dine  tjenere  og  føre  det  store  værk  fremad,  som  det  er 
planlagt.« 

Sammen  med  præsident  Faust  var  ældste  Neal  A. 
Maxwell  fra  De  Tolv  Apostles  Kvorum;  ældste  F.  Melvin 
Hammond  fra  De  Halvfjerds,  områdepræsident  i  det 
nordvestlige  Nordamerika;  og  ældste  Michael  T.  Robin- 
son, en  halvfjerdser-områdeautoritet,  som  var  den  første 
stavspræsident  i  Central  Point  stav  i  Oregon,  hvor  det  nye 
tempel  ligger. 

Næsten  8000  medlemmer  af  Kirken  overværede  indvi- 
elsen, og  næsten  46  000  mennesker  besøgte  templet  under 


det  ugelange  åbenthus,  som  blev  afholdt  i  den  sidste  uge 
i  marts.  En  dørvogter  ved  åbenthus,  Jean  Gordon  fra  Red- 
ding  første  Ward  i  Redding  Stav  i  Californien,  bemærke- 
de, at  nogle  gik  ret  afslappet  ind  i  templet,  men  at  de  »kom 
ud  med  en  ærbødig  ånd«.  En  besøgende,  som  ikke  var 
medlem  af  Kirken,  sagde,  at  hun  følte  »en  dejlig  ånd 
i  templet«.  En  lokal  præst  sagde:  »Jeg  havde  en  bestemt 
fornemmelse  af,  at  [templet]  var  et  meget  åndeligt  sted.« 

Medlemmer  af  Kirken  var  ivrige  efter  at  begynde  at  be- 
nytte templet.  Selvom  tempelpræsidenten  blev  bekendt- 
gjort blot  dagen  før  indvielsen,  så  blev  der  udført  to  sessi- 
oner dagen  efter  indvielsen,  og  et  par  blev  beseglet. 

Templet  i  Reno  i  Nevada 

Templet  i  Reno  i  Nevada  blev  indviet  ved  fire  sessioner 
påskesøndag  den  23.  april  2000.  Åbenthus,  der  blev  af- 
holdt den  8.-15.  april,  tiltrak  mere  end  38  000  besøgende. 

Præsident  Thomas  S.  Monson,  førsterådgiver  i  Det 


Templet  i  Medford  i  Oregon  er  Oregons  andet  tempel. 

Første  Præsidentskab,  indviede 
templet.  I  indvielsesbønnen  sagde 
præsident  Monson:  »Velsign  alle,  som 
har  gjort  denne  smukke  bygning  mu- 
lig. Må  de  få  tilfredsstillelse  fra  den 
viden,  at  de  har  haft  del  i  at  skabe 
denne  hellige  bygning.  Må  de  erken- 
de, at  det  ikke  længere  simpelthen  er 
en  bygning,  men  snarere  et  hus  indvi- 
et til  dig  og  din  elskede  Søn,  et  helligt 
sted,  et  troens  fristed. 

Vi  beder  om,  at  den  guddommeli- 
ge tilstedeværelse  af  dette  hus  i  dette 
samfund  må  kunne  mærkes  af  alle, 
som  passerer  forbi,  at  det  må  blive 
betragtet  med  respekt  og  påskønnel- 
se.« 

Præsident  Monson  var  ledsaget  af 
ældste  M.  Russell  Ballard  fra  De  Tolv 
Apostles  Kvorum  og  ældste  Rex  D. 
Pinegar  fra  De  Halvfjerds,  område- 
præsident i  det  sydvestlige  Nordame- 
rika. 

Efter  at  have  været  til  åbenthus, 
sagde  en  besøgende.  »Jeg  føler,  at  der 
er  så  meget  religiøs  vilje  hos  disse 
mennesker.  Jeg  blev  især  inspireret  af 
fokuset  på  familieværdier.  Jeg  blev 
rørt  og  bevæget  over  vigtigheden  af 


Præsident  Thomas  S.  Monson  hjælper 
en  ung  pige  med  at  cementere  templets 
hjørnesten  i  Reno. 

at  holde  familien  sammen.  Det  fik 
mig  til  at  gå  derfra  med  en  god  følel- 
se.« En  avisjournalist  skrev  i  sin  faste 
spalte:  »Jeg  var  blandt  5000  menne- 
sker, som  besøgte  stedet  den  sidste 
dag  ved  åbenthus  . . .  Jeg  var  blandt 
mange  ikke-mormoner  glad  for  at 
opleve  stedet.« 

Templet,  hvis  ydre  er  lavet  af  granit 
fra  et  stenbrud  nær  ved  profetens  fø- 
dested i  Sharon  i  Vermont,  vil  betjene 


medlemmer  i  det  nordlige  Nevada  og 
nordøstlige  Californien. 

Templet  i  Memphis  i  Tennessee 

I  alt  5029  medlemmer  overværede 
de  fire  indvielsessessioner  af  templet 
i  Memphis  i  Tennessee  påskesøndag 
den  23.  april  2000.  Præsident  James  E. 
Faust,  andenrådgiver  i  Det  Første 
Præsidentskab,  indviede  templet. 

I  indvielsesbønnen  sagde  præsi- 
dent Faust:  »Fader  vi  takker  dig  for 
dette  tempel.  Det  er  et  svar  på  vore 
bønner.  Det  vil  berige  utallige  tusin- 
ders liv,  som  her  vil  søge  velsignelser 
for  dem  selv  og  virke  som  stedfortræ- 
dere på  vegne  af  dem,  der  er  gået  hin- 
sides. Må  hjerter  hoppe  af  fryd,  og  må 
tilfredse  smil  komme  hos  dem,  som 
arbejder  her,  mens  de  bringer  dit 
værk  til  frelse  og  ophøjelse  fremad.« 

Præsident  Faust  var  ledsaget  af 
ældste  Dallin  H.  Oaks  fra  De  Tolv 
Apostles  Kvorum;  ældste  Gordon  T. 
Watts  fra  De  Halvfjerds,  førsterådgi- 
ver i  områdepræsidentskabet  for  det 
sydøstlige  Nordamerika;  og  ældste 
James  Grif  fin,  en  halvfjerdser-områ- 
deautoritet. 


Templet  i  Reno  i  Nevada  er  det  andet  tempel  i  Nevada. 

Under  templets  åbenthus,  der  blev 
afholdt  fra  den  8.  til  den  15.  april,  be- 
søgte 16  028  mennesker  »det  helligste 
sted  i  amtet,«  som  en  nyhedsudsen- 
delse kaldte  det.  En  kameramand  fra 
en  anden  lokal  tv-station  sagde,  at  da 
han  så  templets  skønhed,  tænkte  han: 
»Åh,  jeg  kunne  tage  billeder  her  hele 
dagen.«  En  respekteret  universitets- 
og  samfundsleder  sagde:  »Den  opløf- 
tede ro  er  smittende  og  opløftende.« 

Som  forberedelse  til  åbenthus,  hav- 
de medlemmer  af  Kirken  personligt 
uddelt  invitationer  ved  dørene,  hvor 
de  opmuntrede  templets  naboer  til  at 
deltage.  Mange  var  begejstret  for  mu- 
ligheden, fordi  de  havde  set  den  ma- 
jestætiske bygning  tage  form  under 
dens  et  år  lange  opførsel. 

Åbenthus  inkluderede  også  et  in- 
formationsområde i  det  nærliggende 
stavscenter,  som  var  bemandet  af 
medlemmer  og  søstermissionærer.  Et 
stort  lager  af  eksemplarer  af  Mor- 
mons Bog  blev  hurtigt  udtømt. 

Templet  i  Cochabamba  i  Bolivia 

Templet  i  Cochabamba  i  Bolivia 
blev  indviet  af  præsident  Gordon  B. 
Hinckley  ved  fire  sessioner  den  30. 
april  2000.  I  indvielsesbønnen  sagde 
præsident  Hinckley:  »Denne  nation 
er  opkaldt  efter  Simon  Bolivar,  den 
store  befrier  af  meget  af  Sydamerika, 
som  døde  det  år,  som  din  genoprette- 
de kirke  blev  organiseret.  Må  demo- 
kratiets enestående  princip  blive  be- 
varet for  evigt  i  denne  republik. 

Vi  husker  fader  Lehis  sønner  og 
døtre.  Vil  du  holde  dine  fordums  løf- 
ter til  deres  bedste.  Løft  byrderne  af 
fattigdom  fra  deres  skuldre  og  få 
mørkets  snærende  bånd  til  at  falde  fra 
deres  øjne  Må  de  rejse  sig  til  fortidens 
herlighed.  Må  de  anerkende  deres 
Forløser  og  være  den  Højestes  trofa- 
ste og  sande  hellige.« 

Præsident  Hinckley  var  ledsaget  af 
ældste  Richard  G.  Scott  fra  De  Tolv 
Apostles  Kvorum  og  ældste  Richard 
J.  Maynes  fra  De  Halvfjerds,  område- 


Templet  i  Memphis  i  Tennessee  skal  betjene  medlemmer  i  det  nordlige  Mississippi,  sydvestlige 
Tennessee  og  østlige  Arkansas. 


Beliggende  i  hjertet  af  Bolivia,  skal  templet  i  Cochabamba  i  Bolivia  betjene  landets 
112  000  medlemmer. 

præsident  i  det  vestlige  Sydamerika. 

Åbenthus,  som  fandt  sted  17.-22. 
april,  tiltrak  næsten  65  000  besøgen- 
de. Medlemmer  af  Kirken  og  missio- 


nærer var  begejstrede  over,  at  de  fik 
2232  henvisninger. 

Templet  i  Cochabamba  i  Bolivia 
skal  betjene  112  000  medlemmer  i 


Bolivias  21  stave,  9  distrikter  og  10 
grene.  Tempelkomplekset  inkluderer 
også  et  gæstehjem  og  en  bolig  til  tem- 
pelpræsidenten og  hans  hustru.  □ 


PERSPEKTIVER  FRA  PRIMARY 


Mine  evangeliske  standarder 


Fra  Primarys  hovedpræsidentskab 


Herren  befaler  sine  tilhængere,  at 
de  skal  tage  »min  fulde  rust- 
ning på,  for  at  I  må  kunne  stå  imod  på 
den  onde  dag  ...  iført  retfærdighe- 
dens panser«  (L&P  27:15-16). 

Det  er  meget  vigtigt,  at  børn  bliver 
belært  i  hjemmet  og  i  Primary,  om 
hvordan  de  skal  tage  Guds  fulde 
rustning  på  og  modstå  det  onde  i 
verden.  Primarybørn  har,  som  hjælp 
i  denne  proces,  fået  11  evangeliske 
standarder  til  at  hjælpe  dem  med  at 
efterleve  Jesu  Kristi  evangelium  (se 
illustration). 

»Mine  evangeliske  standarder«  er 
at  finde  på  bagsiden  af  hæftet 
Mine  præstationsdage  (katalognummer 
35317 110;  se  også  Lille  Liahona,  april 
1999,  s.  8-9). 

Find  i  det  kommende  år  mulighe- 
der for  at  undervise  i  disse  standar- 
der til  familieaften,  i  klasseværelset 
og  til  fællestid. 

For  eksempel  kan  lærere  tale  om  en 
standard,  som  har  forbindelse  med 
lektionens  emne.  Lejlighedsvis  kan  et 
barn  holde  en  tale  om  en  af  standar- 
derne. Anvendelige  standarder  kan 
undervises  i  til  fællestid. 

Når  børnene  efterlever  disse  evan- 
geliske standarder,  vil  de  tage  mere 
og  mere  af  Guds  rustning  på.  Når  der 
opstår  vanskelige  situationer,  og  de 
har  behov  for  at  træffe  rigtige  beslut- 
ninger, vil  de  allerede  vide,  hvilket 
valg  de  skal  træffe.  □ 


MINE  EVANGELISKE  STANDARDER 

-  Jeg  vil  huske  min  dåbspagt  og  lytte  til  Helligån- 
den. 

-  Jeg  vil  være  ærlig  over  for  vor  himmelske  Fader, 
andre  og  mig  selv. 

-  Jeg  vil  søge  gode  venner  og  behandle  andre 
venligt 

-  Jeg  vil  klæde  mig  sømmeligt  for  at  vise  respekt 
over  for  vor  himmelske  Fader  og  mig  selv. 

-  Jeg  vil  kun  læse  og  se  det,  som  er  behageligt  for 
vor  himmelske  Fader. 


Jeg  vil  kun  lytte  til  musik,  som  er  behagelig  for 
vor  himmelske  Fader. 


-  Jeg  vil  bruge  vor  himmelske  Faders  og  Jesu  navn 
med  ærbødighed.  Jeg  vil  ikke  sværge  eller  bande 

-  Jeg  vil  bevare  mit  sind  og  mit  legeme  helligt  og 
rent,  og  jeg  vil  ikke  deltage  i  noget,  som  skader 
mig. 

-  Jeg  vil  gøre  det  på  sabbatten,  som  vil  hjælpe 
med  at  føle  mig  tættere  til  vor  himmelske  Fader. 

-  Jeg  vil  vælge  det  rette.  Jeg  ved,  at  jeg  kan  omven 
de  mig,  når  jeg  gør  noget  forkert. 

-  Jeg  vil  leve  nu,  så  jeg  er  værdig  til  at  tage  til 
templet  og  udføre  en  mission.  Jeg  vil  følge  vor 
himmelske  Faders  plan  for  mig. 

PERSPEKTIVER  FRA  UNGE  PIGER 


Planlæg  meningsfulde  GUF-aktiviteter 


Som  leder  i  Unge  Piger  har  du  den 
glædelige  mulighed  for  at  hjælpe 
unge  piger  med  at  anerkende  og  bru- 
ge deres  talenter  til  at  tjene  andre. 
Denne  tjeneste,  vil  hjælpe  dem  med  at 
forberede  sig  til  deres  roller  som  hu- 
stru og  mor.  GUF  kan  hjælpe  dig  i 
dine  bestræbelser. 

En  måde  at  gøre  GUF-aktiviteter 
meningsfulde  på  er  ved  at  understre- 
ge søndagens  lektioner  til  GUF-afte- 
nerne.  For  eksempel  kan  en  søndags- 
lektion  om  hjemkundskab  blive  un- 
derstreget ved  en  GUF-aktivitet,  hvor 
man  lærer  om  en  bestemt  færdighed 
indenfor  hjemkundskab. 

Hvis  det  er  muligt,  bør  GUF-aktivi- 
teterne  blive  afholdt  på  samme  tids- 
punkt, og  på  samme  dag,  hver  uge 
(se  Kirkens  instruktionshåndbog,  Bog  2: 
Ledere  i  præstedømmet  og  hjælpeorgani- 
sationerne s.  221-222).  For  at  bruge  ti- 
den mest  effektivt,  kan  GUF-aktivite- 
terne  blive  opdelt  i  to  eller  tre  dele. 
Overvej  at  bruge  følgende  foreslåede 
plan: 

Del  et:  Indledning.  Unge  piger  og 
unge  mænd  samles  det  samme  sted 
og  på  samme  tidspunkt  for  at  opbyg- 
ge fællesskab,  udveksle  talenter,  ud- 
vikle en  følelse  af  at  høre  til,  lære  le- 
derskab og  føle  Herrens  Ånd. 

Del  to:  Klasse-  eller  gruppeaktivi- 
tet. Aktiviteterne  kan  fokusere  på 
principper,  der  er  blevet  belært  om  i 
søndagens  lektioner,  tjeneste,  Person- 
lig fremgang  eller  udviklingen  af 
evner  og  færdigheder. 

Del  tre  (valgfri):  Øvelser  eller  social 
aktivitet.  Lejlighedsvis  kan  unge  pi- 
ger samles  som  en  hel  gruppe  eller 
sammen  med  de  unge  mænd  for  at 
øve  sig  til  en  speciel  lejlighed,  for  at 


Fra  Unge  Pigers  hovedpræsidentskab 

deltage  i  sport  eller  for  at  nyde  en 
social  aktivitet. 

Vi  beder  til,  at  Herren  vil  velsigne 
dig,  når  du  giver  unge  piger  mulighe- 
der for  at  udvikle  sig  ved  at  deltage  i 
sunde,  sjove  aktiviteter.  Husk  på,  at 
GUF-aktiviteter  er  et  værdifuldt  mid- 
del til  at  beholde  og  genaktivere  de 


unge.  GUF-aktiviteter  hjælper  alle 
unge  piger  med  at  føle  deres  lederes 
og  Herrens  kærlighed.  Sammen  med 
denne  meddelelse  er  der  et  forslag  til 
et  skema,  som  de  unge  og  de  voksne 
ledere  kan  bruge,  når  de  sammen  ar- 
bejder for  at  planlægge  meningsfulde 
GUF-aktiviteter.  □ 


FORSLAG  TIL  SKEMA  FOR  GUF-AKTIVITETER 


Datoen  for  GUF-aktiviteten: 


Planlæg  indledning 

Hvem  præsiderer: 
Leder  af  mødet:  _ 


1.  Abningssalme: 

2.  Åbningsbøn:  _ 


3.  Musik  (musiknummer,  øve  nye  sange  osv): 


4.  Taler(e): 


Klasse-  eller  gruppeaktivitet 


Øve  eller  social  aktivitet  (valgfri) 

PERSPEKTIVER  FRA  HJÆLPEFORENINGEN 


Inspirationsmøder  for  hjemmet, 
familien  og  den  enkelte 


Det  arbejde,  som  kvinder  udfører 
i  deres  hjem  og  med  deres  fa- 
milie, er  meget  vigtigt.  Hvad  enten 
de  er  unge  eller  gamle,  enlige  eller  gif- 
te, så  styrker  kvinder  hjem,  familier 
og  samfundet  på  betydningsfulde 
måder.  For  at  hjælpe  søstre  med  at 
yde  deres  enestående  bidrag  blev  in- 
spirationsmøde  for  hjemmet,  fami- 
lien og  den  enkelte  iværksat  sidste 
januar. 

Fokus  ved  disse  møder  er  at  hjælpe 
søstrene  med  at  opbygge  åndelig 
styrke,  udvikle  personlige  færdighe- 
der, styrke  hjemmet  og  familien  og 
tjene  andre,  mens  de  udvikler  et  sø- 


Frø  Hjælpeforeningens  hovedpræsidentskab 

ster fællesskab.  Vi  er  begejstrede,  når 
søstre  fra  hele  verden  fortæller  os  om 
den  vækst  og  inspiration,  de  har  op- 
levet på  grund  af  dette  nye  fokus.  Og 
for  mange  ledere  i  ward  og  grene  har 
ændringen  givet  mulighed  for  at  eva- 
luere, hvad  der  tidligere  er  blevet 
gjort  og  fastsætte  måder,  hvorpå  de 
kan  opmuntre  og  inspirere  søstre  i 
fremtiden. 

Mens  disse  ændringer  finder  sted 
er  det  et  godt  tidspunkt  for  enhver  af 
os  at  spørge:  »Er  jeg  ved  at  lære  at  el- 
ske mine  søstre  i  Hjælpeforeningen? 
Tænker  jeg  på  måder,  hvorpå  jeg  kan 
hjælpe  dem?  Støtter  og  opretholder 


jeg  mine  ledere?  Kommer  jeg  til  mine 
møder  med  en  kærlig  og  lærevillig 
ånd,  så  jeg  kan  få  det  meste  ud  at  det, 
som  er  blevet  planlagt?  Hvordan  kan 
jeg  deltage  og  bidrage  mere?« 

Efterhånden  som  Kirken  går  frem- 
ad, bliver  vi  søstre  nødt  til  at  bevæge 
os  med.  Vi  bliver  nødt  til  at  beslutte 
os  for,  at  de  udfordringer,  der  kom- 
mer ved  at  bo  i  verden,  ikke  skal  af- 
holde os  fra  det,  som  betyder  mest. 
Inspirationsmøder  for  hjemmet,  fa- 
milien og  den  enkelte  vil  hjælpe  os 
med  at  fokusere  vores  indsats.  De  vil 
hjælpe  os  til  at  blive  bedre  Kristi 
disciple.  □ 


PERSPEKTIVER  FRA  SØNDAGSSKOLEN 


Hvert  medlem,  en  lærer 


Vr  or  Frelser  beskæftigede  sig  med 
at  undervise.  Han  var  Mester- 
læreren, og  han  indbyder  os  hver  især 
til  at  følge  ham  i  denne  store  tjeneste 
(»Undervisning  i  evangeliet«,  Liaho- 
na,  jan.  2000,  s.  94). 

Ældste  Oaks  identificerede  seks 
grundlæggende  principper  for  effek- 
tiv undervisning  i  evangeliet,  som  vil 
hjælpe  enhver  af  os  i  vores  søgen  efter 
at  blive  bedre  lærere. 

Som  lærer  i  evangeliet  bør  vi  (1)  ac- 
ceptere kaldelser  og  undervise  på 
grund  af  vores  kærlighed  til  vor  him- 


Fra  Søndagsskolens  hovedpræsidentskab 

melske  Fader,  til  hans  Søn  Jesus 
Kristus  og  til  enhver  elev;  (2)  koncen- 
trere os  udelukkende  om  dem,  der 
bliver  undervist;  (3)  undervise  på 
baggrund  af  det  anviste  kursusmate- 
riale med  størst  vægt  på  at  undervise 
i  Jesu  Kristi  evangeliums  lære,  prin- 
cipper og  pagter;  (4)  forberede  os  flit- 
tigt og  bestræbe  os  på  at  bruge  de 
mest  effektive  midler  til  at  fremlægge 
lektionerne  på;  (5)  undervise,  som 
Ånden  vejleder  os  (se  L&P  42:12-14); 
og  (6)  måle  succesen  af  vores  under- 
visning ved  den  indvirkning,  den  har 

på  elevernes  tilværelse.  (Se  Liahona, 
jan.  2000,  s.  94-98). 

Effektiv  undervisning  i  evangeliet 
omfatter  mere  end  blot  at  præsentere 
en  lektion. 

Det  opnår,  hvad  præsident  Gordon 
B.  Hinckley  forlanger  af  en  lærer:  »Vi 
skal  ...  få  vore  lærere  til  at  tale  med 
deres  hjerte  ...  at  kommunikere  deres 
kærlighed  til  Herren  og  dette  dyreba- 
re værk,  og  på  en  eller  anden  måde 
vil  der  gå  ild  i  deres  elevers  hjerte« 
(Teachings  of  Gordon  B.  Hinckley,  s.  619- 
620).  □ 


Yderligere  ideer  til  fællestid 
i  september  2000 

ver  døbt  indgår  vi  pagter  om  at 
erindre  ham  og  holde  hans  befa- 
linger. Få  børnene  til  at  skrive 
eller  tegne  noget,  som  deres  for- 
ældre, lærere  eller  ledere  gør  el- 
ler har  gjort,  der  hjælper  dem 
med  at  leve  retskaffent  og  over- 
holde deres  dåbspagter.  Foreslå 
børnene,  at  de  fortæller  deres  fa- 
milie om  denne  aktivitet.  Bær 
dit  vidnesbyrd  om  den  indfly- 
delse, som  forældre,  lærere  eller 
ledere  har  på  at  hjælpe  dig  med 
at  overholde  din  dåbspagt. 

3.  For  yderligere  hjælpemid- 
ler se  »Onkel  Jacks  vigtigste 
hjælpemiddel«,  Lille  Liahona 
september  2000,  s.  6-7;  »Den 
barmhjertige  samaritaner«,  Lille 
Liahona  september  2000,  s.  10- 
12;  »Faste  for  Billy«,  Lille  Liahona 
februar  2000,  s.  14-16;  »Samuels 
skrifter«,  Lille  Liahona  juni  1999, 
s.  2-3;  »Vores  første  familiefa- 
ste«, Lille  Liahona  juni  1999,  s. 
12-13;  »Bordbøn«,  Lille  Liahona 
juni  1999,  s.  14-16.  □ 


F'  ølgende  er  yderligere  ideer  til 
fællestid,  som  Primarys  ledere 
kan  bruge  sammen  med  de  ideer  til 
fællestid,  der  er  trykt  i  Liahona, 
september  2000.  Vedrørende  lektio- 
nerne, instruktionerne  og  aktivite- 
terne, der  hører  til  disse  ideer,  hen- 
vises til  »Faste  og  bøn«  på  side  2-3 
i  Lille  Liahona. 

1.  Få  børnene  til  at  tænke  på 
helte  fra  skrifterne  ved  at  give 
dem  ledetråde,  som  for  eksem- 
pel: »Denne  person  slogedes 
mod  en  kæmpe.«  Tal  om,  hvad 
de  kan  lære  af  disse  helte,  som 
vil  hjælpe  dem  med  at  overhol- 
de deres  dåbspagter.  Overvej  at 
bruge  helte  som  for  eksempel 
Noa,  dronning  Ester,  Ruth,  Da- 
niel, Joseph  Smith,  Sariah,  Alma, 
Maria,  lamaniten  Samuel,  Moro- 
ni  og  Jesus  Kristus.  Fortæl  bør- 
nene, hvordan  beretninger  om 
helte  fra  skrifterne  har  været  en 
»lygte  for  [din]  fod«  til  at  hjælpe 
dig  med  at  overholde  dine  dåbs- 


pagter. Hjælp  børnene  med  at 
lære  Salmerne  119:105  udenad. 
For  yngre  børn:  Fortæl  beretnin- 
gerne om  nogle  af  de  førnævnte 
helte.  Lad  børnene  benytte  enk- 
le udklædninger  (såsom  tørklæ- 
der) eller  bære  rekvisitter  (så- 
som skrifterne)  for  at  skildre 
hver  helt. 

2.  Få  nogle  børn  til  at  forbere- 
de sig  noget  tid  i  forvejen  på  at 
fortælle  beretningen  om  Hela- 
mans  unge  krigere  (se  Alma  53- 
57).  Lad  så  børnene  i  fællestid 
fortælle  eller  dramatisere  beret- 
ningen. Hjælp  børnene  med  at 
forstå,  at  deres  mødre  havde 
lært  disse  krigere  at  være  lydige 
og  leve  retskaffent.  Syng  »Mor- 
mons Bog  fortæller«  (Børnenes 
sangbog,  s.  62-63).  Tal  om,  hvad 
Almas  far  havde  gjort  for  at 
hjælpe  sin  søn  med  at  leve  ret- 
skaffent (se  Mosiah  27:11-14). 
Vore  forældre,  lærere  og  ledere 
belærer  os  om  Jesus  Kristus  og 
hans  store  kærlighed.  Når  vi  bli- 

De  første  fem  år  med  præsident  Hinckley 

som  Kirkens  leder 


AfGerryAvant 

»Vi  skal  se  efter  den  enkelte« 


Den  12.  marts  1995  blev  præsi- 
dent Gordon  B.  Hinckley  ordi- 
neret som  præsident  for  Kirken.  Si- 
den den  dag  har  Kirken  oplevet  en 
fænomenal  vækst,  hvor  medlemstal- 
let nærmer  sig  11  millioner.  Der  er  fle- 
re missionærer,  der  tjener,  end  nogen 
sinde  før.  Templer  bliver  opført  og 
indviet  i  en  fart,  som  kun  få  ville  have 
forestillet  sig  for  et  årti  eller  to  siden. 
Konferencecentret,  som  kan  rumme 
21  000  mennesker,  bliver  indviet  til 
oktober;  nogle  iagttagere  siger,  at 
bygningen  er  et  synligt  symbol  på 
Kirkens  fremgang. 

Lige  før  præsident  Hinckleys  fem 
års  jubilæum  som  præsident  for  Kir- 
ken, gav  han  et  interview,  der  var 
mere  end  en  udveksling  af  spørgsmål 
og  svar,  som  var  centreret  om  kends- 
gerninger, historie,  programmer  og 
principper.  Ved  omtalen  af  en  lille  for- 
ældreløs pige  i  Honduras,  syntes  der 
at  komme  en  glans  i  hans  øjne.  Hos 
hende  og  i  hendes  forhold,  sagde 
præsident  Hinckley,  at  man  kunne 
finde  det  grundlæggende  i  evangeli- 
et. 

Barnets  far  døde,  da  han  kæmpede 
for  at  redde  hendes  liv  under  over- 
svømmelserne, der  fulgte  i  kølvandet 
på  orkanen  Mitch;  hendes  mor  var 
død  tidligere.  Præsident  Hinckley 
mødte  det  toårige  barn  under  et  be- 
søg i  det  oversvømmelsesramte  om- 
råde i  november  1998.  Ved  Det  Første 
Præsidentskabs  julemøde  et  par  uger 
senere,  talte  han  om  barnet  og  sagde, 
at  han  håbede,  at  hun  ville  modtage 
noget  slik  eller  andet  til  jul. 

»Vi  fik  mere  slik  end  vi  kunne 


håndtere,«  sagde  præsident  Hinckley. 
Denne  overflod  af  slik  -  sammen  med 
legetøj,  tøj,  mad,  lægeudstyr  og  andre 
ting  ydet  gennem  Kirkens  Velfærds- 
tjeneste  -  er  grundlæggende  for  det, 
som  Kirken  handler  om:  En  kirke 
med  næsten  11  millioner  medlemmer 
bekymrer  sig  om  en  lille  pige. 

»Det  er  det  grundlæggende,«  sag- 
de præsident  Hinckley.  »Det  har  al- 
drig ændret  sig.  Hvis  vi  nogen  sinde 
mister  det  af  syne,  så  pas  på!  Vi  skal 
passe  på  den  enkelte.  Kristus  talte  til 
den  enkelte.  Han  helbredte  de  syge 
enkeltvis.  Han  talte  i  lignelser  om  den 
enkelte.  Denne  kirke  er  interesseret  i 
den  enkelte  uagtet  vores  antal,  hvad 
enten  det  er  6  millioner  eller  10  milli- 
oner eller  12  millioner  eller  50  millio- 
ner. Vi  må  aldrig  tabe  det  af  syne,  at 
den  enkelte  er  det  vigtige. 

»Da  jeg  var  i  Honduras  efter  trage- 
dien, var  jeg  så  overordentlig  impo- 
neret over,  at  enhver  af  vore  folk  hav- 
de en  biskop.  Det  tog  ikke  dage  og 
dage  og  uger  og  uger  for  at  få  arbej- 
det gjort.  Det  begyndte  at  ske  med  det 
samme.  Da  en  biskop  så,  at  over- 
svømmelsen nærmede  sig,  fik  han  fat 
i  en  lastbil  og  flyttede  sit  folk.  Da  han 
ikke  kunne  køre  lastbilen  længere,  fik 
han  fat  i  en  båd  og  flyttede  dem  At  se 
disse  biskopper  gå  i  gang  med  arbej- 
det med  de  folk,  som  de  kendte,  og  de 
folk,  som  kendte  dem,  og  få  arbejdet 
med  udstrakt  lindring  gjort,  var  abso- 
lut en  bemærkelsesværdig  ting.  Se, 
det  er  det  geniale  ved  Kirken.  Du  og 
jeg  og  alle  andre  medlemmer  af  den- 
ne kirke  har  en  lokal  biskop  eller 
grenspræsident,  som  er  hyrde  for 

flokken,  som  er  ansvarlig  for  hans 
medlemmer,  og  de  står  til  ansvar  for 
ham.  Jeg  er  ligeglad  med,  om  man 
har  200  ward,  500  ward,  10  000  ward 
eller  50  000  ward;  det  er  det  samme. 
Og  det  er  det  geniale  ved  det  -  at  brin- 
ge det  underfulde  og  det  majestæti- 
ske ved  denne  fremragende,  store, 
verdensomspændende  organisation 
til  mænds  og  kvinders  og  drenges  og 
pigers  tilværelse. 

I  det  han  erklærer  beundring  og 
taknemmelighed  for  trofaste  med- 
lemmer overalt,  udtrykker  præsident 
Hinckley  tillid  til  Kirkens  fremtid. 
Han  beskriver  Kirkens  medlemmer 
som  folk  med  »stor  tro«,  som  ønsker 
at  gøre  godt,  som  ønsker  at  se  Kirken 
gå  fremad,  som  sender  deres  sønner 
og  døtre  på  mission,  og  som  betaler 
deres  tiende  og  offerydelser. 

»Tiendeloven  er  Herrens  finans- 
lov,« sagde  han  som  svar  på  et  spørgs- 
mål om  Kirkens  vækst  og  fremgang. 
»Det  er  tiende,  som  får  Kirken  til  sta- 
dig at  gå  fremad.«  Den  repræsenterer 
folkets  tro  -  deres  villighed,  deres  øn- 
ske om  at  indvie  deres  midler  til  at 
bygge  hans  rige  på  jorden.  De  var  tro- 
faste i  fortiden,  og  de  er  trofaste  i  dag. 
Jeg  har  tillid  til,  at  de  vil  være  trofaste 
i  fremtiden.  Hvis  vi  holder  os  til  tien- 
delovens ærefulde  princip,  som  er 
forbundet  med  loven  om  fasteoffer, 
vil  vi  klare  det,  og  vi  vil  være  i  stand 
til  at  dække  vore  behov.« 

Præsident  Hinckley  drejede  sin 
kontorstol  rundt  og  tog  en  lille  billed- 
ramme fra  en  hylde,  hvori  enkens 
mønt,  som  der  bliver  talt  om  i  Markus 
12:42  og  Lukas  21:2,  er  indrammet. 


Under  sit  besøg  i  Centralamerika  i  november  1998  besøgte  præsident  Hinckley  missionærer, 
som  hjalp  til  med  at  rydde  op  efter  skaderne  fra  orkanen  Mitch. 


Han  siger,  at  han  har  den  i  sit  kontor 
»som  en  konstant  påmindelse  om  den 
kendsgerning,  at  de  midler,  vi  har, 
kommer  fra  enken  såvel  som  fra  de 
velhavende.  De  bliver  Herrens  pung, 
og  vi  har  et  stort  og  forfærdeligt  an- 
svar . . .  ved  administrationen  af  disse 
midler,  fordi  det  er  Herrens  midler,  og 
de  er  hellige  for  os.  Vi  ønsker  at  være 
forstandige,  kloge  og  forsigtige  i  det, 
som  vi  gør,  og  stadig  tage  os  af  de 
trængende.« 

Måske  er  den  mest  synlige  bedrift, 
der  er  kommet  ved  præsident  Hinck- 
leys  administration,  forøgelsen  af 
tempelbyggeri.  »Ved  slutningen  af 
dette  år,  vil  vi  have  100  templer  i 
drift,«  sagde  han.  »Jeg  tror,  at  vi  når 
det  mål,  som  jeg  satte  ved  en  konfe- 
rence. Jeg  ved  ikke,  om  jeg  var  klar 
over,  hvor  indviklet  det  kunne  være 
at  opnå  det  mål.  Ved  mange,  mange 
vidunderlige  menneskers  indsats, 
tror  jeg,  at  vi  når  det  mål. 

Vi  har  set  mange  tårer,  når  vi  har  set 
på  de  menneskers  ansigter,«  sagde 
han  om  de  forsamlinger,  der  har  væ- 
ret samlet  til  indvielserne.  »De  er 


overordentlig  taknemmelige.« 

Opførelsen  af  nye  templer  forøger 
præsident  Hinckleys  rejseplan.  Un- 
der en  pressekonference  i  1995,  hvor 
det  blev  bekendtgjort,  at  han  var  ble- 
vet ordineret  til  præsident  for  Kirken, 
sagde  han,  at  han  ikke  kunne  lide  at 
rejse.  Imidlertid  har  ingen  af  Kirkens 
præsidenter  rejst  så  vidt  og  så  ofte, 
som  han  har. 

Da  præsident  Hinckley  blev  spurgt 
om  nødvendigheden,  som  han  føler, 
af  at  være  blandt  medlemmerne  af 
Kirken,  bemærkede  han,  at  skønt  han 
ikke  kunne  lide  at  rejse,  så  havde  han 
et  stort  ønske  om  at  »være  sammen 
med  medlemmerne«.  Han  har  været 
på  alle  kontinenterne,  undtagen  Ant- 
arktis. »Jeg  ved  ikke,  hvor  mange  lan- 
de jeg  har  været  i,  hvor  mange  men- 
nesker, jeg  har  talt  til.  Det  har  været  et 
meget  stort  antal.  Jeg  er  besluttet  på 
at  fortsætte  med  det,  så  længe  jeg  har 
styrken  til  det.  Jeg  er  ved  at  blive 
gammel.  Jeg  bliver  90  i  juni  [2000]. 
Det  er  ved  at  løbe  op.  Jeg  kan  nogen 
gange  føle  det  i  mine  fødder.  [Men] 
det  er  mit  ønske,  [at  være  blandt  med- 


lemmerne]. Jeg  synes,  at  folk  i  Kirken 
har  ret  til  muligheden  for  at  møde 
præsidenten  for  Kirken.« 

Da  præsident  Hinckley  blev  spurgt 
om  det  kommende  år,  sagde  han:  »Jeg 
ser  vore  unge  mennesker  i  Kirken.  Jeg 
ser  mange  af  dem  . . .  Jeg  er  meget  be- 
gejstret med  hensyn  til  kvaliteten  af 
deres  tilværelse,  deres  styrke,  deres 
godhed,  deres  trofasthed.  Jeg  har  ikke 
en  eneste  bekymring  angående  den- 
ne kirkes  fremtid,  når  jeg  ser  vore 
unge  mennesker.  De  studerer  skrifter- 
ne. De  deltager  i  seminar  og  institut. 
De  beder  angående  deres  beslutnin- 
ger. De  er  sammen  med  hinanden  i  en 
vidunderlig  atmosfære  af  trofasthed. 
De  er  ved  at  blive  stærke,  trofaste 
og  dygtige  sidste  dages  hellige,  som 
vil  opfylde  forventningerne,  når  de 
bliver  kaldet  til  at  gøre  det.« 

Præsident  Hinckley  sagde,  at  han 
håbede,  at  medlemmerne  af  Kirken 
»mere  og  mere  kan  blive  anerkendt, 
som  velviljens  mænd  og  kvinder,  der 
aktivt  ønsker  at  gøre  verden  til  et  bed- 
re sted.  Vi  har  brug  for  at  arbejde  hår- 
dere angående  det  at  have  et  godt  for- 
hold til  alle  omkring  os,  uanset  deres 
religiøse  tilhørsforhold.  Vi  er  omgivet 
af  gode  mennesker,  som  vi  burde  re- 
spektere, ære  og  elske.  Vi  håber,  at  de 
så  vil  respektere,  ære  og  elske  os,  når 
vi  rækker  ud  til  dem.  Jeg  kan  ikke  lide 
skinhellighed.  Jeg  kan  ikke  lide  had. 
De  er  så  uforenelige  med  evangeliets 
ånd  og  Herrens  lærdomme.  Jeg  kan 
lide  fred.  Jeg  kan  lide  venskab.  Jeg 
kan  lide  gensidig  respekt.  Når  vi  har 
alt  dette,  så  tror  jeg  ikke,  at  det  vil  sin- 
ke Kirkens  vækst;  det  vil  forøge  den. 
Jeg  tror,  at  vi  kan  gøre  meget.  Jeg 
synes,  at  vi  gør  meget.  Jeg  synes,  at 
vi  gør  betydelige  fremskridt. 

Efterlev  evangeliet,«  sluttede  præ- 
sident Hinckley  »Det  er  mit  råd  til 
Kirken.  Efterlev  af  evangeliet.  Se  hen 
til  Gud  og  efterlev  det.  Det  er  det 
væsentlige.« 

Artikel  tilpasset  fra  Church  News, 
den  4.  marts  2000. 

Hver  eneste  nyomvendt  »et  stort  og  alvorligt  ansvar« 


Ide  fem  år,  som  præsident  Gordon 
B.  Hinckley  har  præsideret  over 
Kirken,  har  han  lagt  stor  vægt  på  det, 
at  omgive  nye  medlemmer  med 
venskab  og  hjælpe  dem  gennem  den 
vanskelige  tilpasningsperiode,  når  de 
bliver  aktive  medlemmer  af  Kirken. 

»Det  er  ikke  let  at  blive  medlem  af 
denne  kirke,«  sagde  han  under  præ- 
stedømmemødet ved  aprilkonferen- 
cen i  1997.  »I  de  fleste  tilfælde  inde- 
bærer det  at  aflægge  gamle  vaner, 
forlade  gamle  venner  og  bekendte 
og  træde  ind  i  et  nyt  samfund,  som 
er  anderledes  og  lidt  krævende. 

Med  det  stadig  stigende  antal 
nyomvendte  må  vi  gøre  en  stadig 
større  indsats  for  at  hjælpe  dem,  når 
de  finder  vej.  Hver  eneste  har  brug 
for  tre  ting  -  en  ven,  et  ansvar,  og  at, 
få  næring  gennem  Guds  gode  ord' 
[Moroni  6:4].« 

For  at  understrege  sin  pointe,  for- 
talte præsident  Hinckley  en  personlig 
oplevelse,  han  havde  med  en  ung 
mand,  som  han  døbte,  da  han  tjente 
som  missionær  på  De  Britiske  Øer. 

»Jeg  følte,  at  han  havde  alle  de 
egenskaber,  der  kunne  gøre  ham  til  en 
leder  blandt  vores  folk,«  sagde  præsi- 


dent Hinckley.  Den  unge  mand  »var 
ved  at  foretage  den  store  tilpasning 
fra  at  være  nyomvendt  til  at  være 
medlem,  [da]  han  fik  en  beskeden  op- 
gave i  grenen  i  London.  Han  vidste 
intet  om,  hvad  der  forventedes  af 
ham.  Han  begik  en  fejl.  Lederen  af 
organisationen,  hvor  han  tjente  var  . . . 
én,  der  manglede  kærlighed  og  var 
rig  på  kritik.  På  en  ret  ubarmhjertig 
måde  gik  han  efter  min  ven,  som  hav- 
de begået  en  ubetydelig  fejl. 

Den  unge  mand  forlod  den  lejede 
sal  den  aften  krænket  og  såret  af  sin 
leder.  Han  sagde  til  sig  selv:  ,Hvis  det 
er  den  slags  mennesker,  de  er,  så  vil 
jeg  ikke  komme  tilbage.' 

Han  drev  ind  i  inaktivitet.« 

Mange  år  senere,  efter  at  præsident 
Hinckley  havde  tabt  kontakten  med 
ham,  fik  han  rede  på  hans  opholds- 
sted og  skrev  breve.  Til  sidst  blev  han 
pensioneret  og  flyttede  til  Schweiz. 

»Da  jeg  engang  var  i  Schweiz,« 
fortsætter  præsident  Hinckley,  »gjor- 
de jeg  en  ihærdig  indsats  for  at  finde 
den  landsby,  hvor  han  boede.  Vi  til- 
bragte det  meste  af  en  dag  sammen  . . . 
men  det  var  tydeligt,  at  troens  ild  var 
død  for  længe  siden.  Jeg  prøvede  på 


enhver  tænkelig  måde,  men  jeg  kun- 
ne ikke  finde  en  måde  at  tænde  den 
på  igen  . . . 

Han  døde  for  nogle  måneder  siden. 
Hans  hustru  skrev  for  at  informere 
mig  om  det.  Hun  skrev:  ,Du  var  den 
bedste  ven,  han  nogensinde  havde.' 

Tårer  løb  ned  af  rnine  kinder,  da  jeg 
læste  det  brev.  Jeg  vidste,  at  jeg  ikke 
havde  slået  til . . .  Jeg  har  kun  én  trøst, 
jeg  forsøgte.  Jeg  har  kun  én  sorg,  det 
mislykkedes. 

Udfordringen  nu  er  større,  end  den 
nogensinde  før  har  været,  for  antallet 
af  nyomvendte  er  større,  end  vi  no- 
gensinde før  har  oplevet.  Et  program 
for  at  fastholde  og  styrke  den  nyom- 
vendte vil  snart  komme  ud  i  hele  Kir- 
ken. Jeg  bønfalder  jer  brødre.  Jeg  be- 
der jer  hver  især  om  at  tage  del  i  den- 
ne store  indsats.  Hver  eneste  nyom- 
vendt er  dyrebar.  Hver  eneste  nyom- 
vendt er  søn  eller  datter  af  Gud.  Hver 
eneste  nyomvendt  er  et  stort  og  alvor- 
ligt ansvar 

...  efter  min  mening  er  intet  af 
større  betydning«  (Stjernen,  juli  1997, 
s.  47-48). 

Artikel  tilpasset  fra  Church  News, 
den  4.  marts  2000. 


Familien:  En  proklamation  til 
verden  -  som  blev  præsenteret  af 
præsident  Gordon  B.  Hinckley  ved 
Hjælpeforeningens  årlige  møde  den 
23.  september  1995  -  fanger  et  emne, 
som  præsident  Hinckley  utrætteligt 
har  lagt  vægt  på  i  løbet  af  de  sidste 
fem  år:  Familien  er  den  grundlæggen- 
de enhed  i  samfundet. 

»Jeg  tror  ikke,  at  noget  land  kan  nå 
højere  end  styrken  i  deres  familier,« 
sagde  præsident  Hinckley  ved  en 
amerikansk  konference  for  borgme- 
stre i  1998.  »Og  alligevel  falder  famili- 


 Vigtigheden  af  familien   

en  fra  hinanden.  Ikke  kun  i  Amerika, 
men  over  hele  verden.« 

Ved  generalkonferencetaler  og  ved 
præsident  Hinckleys  rejser  over  hele 
verden,  har  han  været  forkæmper  for 
familien  som  et  bevist  middel  mod 
samfundets  dårligdomme.  I  et  inter- 
view i  1998  med  medierne  i  Cape  Ver- 
de, sagde  præsident  Hinckley,  at  der 
ikke  er  nogen  erstatning  for  en  fami- 
lie, der  består  af  en  far  og  mor  og 
børn,  som  tilbringer  tid  sammen,  og 
som  afholder  regelmæssige  familieaf- 
tener. »Intet  land  er  stærkere  end  dets 


familier.  Hvis  man  ønsker  at  forbedre 
landet,  skal  man  forbedre  familien. 
Familien  er  den  grundlæggende  en- 
hed i  samfundet,  og  sådan  betragter 
vi  den,«  sagde  han. 

Gennem  præsident  Hinckleys  em- 
bedsperiode som  profet  har  han 
formanet  mødre  og  fædre  til  at  til- 
bringe kostbar  tid  med  at  forme,  nære 
og  opdrage  børn  i  retskaffenhed. 
»Bed  hver  dag  og  åbn  skrifterne  for 
jeres  børn,«  har  han  rådet. 

»De  vil  ikke  forstå  det  hele,  men 
når  I  læser  Guds  ord  for  dem,  vil  der  i 

deres  hjerte  komme  en  følelse,  som  vil 
velsigne  deres  liv  for  evigt,«  sagde 
præsident  Hinckley  til  medlemmer  i 
British  Columbia  i  Canada  i  august 
1998.  »Jeg  håber,  at  I  har  familieaften, 
at  I  samler  jeres  børn  omkring  jer,  og 
at  I  synger  og  beder  og  taler  sammen 
og  opbygger  tro  på  hinanden.« 

Artikel  tilpasset  fra  Church  News, 
den  4.  marts  2000. 


Præsident  Hinckley  har  opmuntret  familier 
til  at  afholde  familieaftener  og  til  at  bede  og 
studere  skrifterne  sammen. 


Skab  nyt  liv  i  undervisningen  i  evangeliet  i  hjemmet  og  Kirken 


Kort  efter,  at  præsident  Gordon  B. 
Hinckley  blev  opretholdt  som 
præsident  for  Kirken  i  1995,  bad  Det 
Første  Præsidentskab  præstedøm- 
mets udøvende  komité  om  at  forbed- 
re undervisningen  i  evangeliet  i  Kir- 
ken. Dette  direktiv  resulterede  i  en 
betydelig  ændring  i  Søndagsskolens 
læseplan,  så  voksne  og  de  ældste  af 
de  unge  begyndte  at  blive  undervist 
fra  det  samme  hæfte. 

1 1998  kom  der  omfattende  ændrin- 
ger i  Det  Melkisedekske  Præstedøm- 
mes og  Hjælpeforeningens  lektioner. 
Under  den  nye  struktur,  studerer 
mænd  og  kvinder  i  Kirken  nu  de  sam- 
me lektioner  fra  serien  Kirkens  præsi- 
denters lærdomme. 

Indsatsen  med  at  skabe  nyt  liv  i 
undervisningen  i  evangeliet  kulmine- 
rede sidste  år,  da  Det  Første  Præsi- 
dentskab sendte  et  brev  til  de  lokale 
kirkeledere  og  bekendtgjorde  en  ny 
plan  til  forbedring  af  lærere.  »Denne 
fornyede  fremhævelse  har  til  hensigt 
at  forbedre  undervisningen  i  evange- 
liet i  hjemmene  og  til  Kirkens  møder 
samt  hjælpe  medlemmerne  med  at  få 
næring  gennem  Guds  gode  ord,«  står 
der  i  brevet. 

Denne  fornyede  fremhævelse,  som 


ældste  Dallin  H.  Oaks  fra  De  Tolv 
Apostles  Kvorum  forklarede  ved  ok- 
toberkonferencen i  1999,  og  som  nu 
bliver  iværksat  i  lokale  enheder,  bli- 
ver støttet  af  en  mangfoldighed  af 
redskaber:  Et  nyt  kursus  på  12  lek- 
tioner: »Undervisning  i  evangeliet«, 
som  der  skal  undervises  i  i  søndags- 
skoletiden; en  ny  revideret  og  forbed- 
ret udgave  af  Undervisning,  den  største 
kaldelse:  Hjælpemateriale  til  undervis- 
ning i  evangeliet,  der  skal  bruges  som 
en  grundlæggende  hjælpekilde  til  un- 
dervisning i  hjemmet;  et  nyt  hæfte 


Bedre  undervisning  i  evangeliet:  En  vej- 
ledning for  ledere;  kvartårlige  lærerud- 
viklingsmøder  for  ledere  og  lærere; 
Vejledning  i  undervisning  til  mindre 
enheder  og  enheder  under  udvikling; 
og  afsnit  16,  »Evangelisk  undervis- 
ning og  ledelse«,  i  den  nye  Kirkens  in- 
struktionshåndbog,  Bog  2:  Ledere  i  præ- 
stedømmet og  hjælpeorganisationerne  (se 
»Undervisning  i  evangeliet«,  Liahona, 
jan.  2000,  s.  94-95). 

Artikel  tilpasset  fra 
Church  News, 
den  4.  marts  2000. 


Nye  halvfjerdser- 
områdeautoriteter 

V'  ed  mødet  lørdag  eftermiddag  ved  aprilkonferencen  den  1.  april 
2000,  blev  39  nye  halvfjerdser-områdeautoriteter  opretholdt  til 
det  De  Halvfjerds  Tredje,  Fjerde  og  Femte  Kvorum.  I  Det  Nordeuro- 
pæiske Område  er  det: 

Hans  H.  Mattsson,  49  år,  fra  Haninge  i  Sverige,  blev  kaldet  til  De 
Halvfjerds  Tredje  Kvorum;  han  er  direktør  for  Capella  i  Stockholm  og 
har  været  stavspræsident  og  rådgiver  i  et  stavspræsidentskab;  han  er 
gift  med  Birgitta  Mattsson.  □ 

Søster  Hinckley  bliver  æresdoktor 


M 


arjorie  Pay  Hinckley,  præsi-  kristen  tjeneste  ved  Brigham  Young  talte  hun  til  21 400  tilhørere,  hvilket 
dent  Gordon  B.  Hinckleys  hu-    University.  Da  søster  Hinckley  talte    inkluderede  den  største  afgangsklas- 


stru,  blev  for  nylig  æresdoktor  i    ved  BUY's  eksamensaf slutning  i  maj, 


Ældste  Merrill  J.  Bateman  fra  De  Halvfjerds,  rektor  for  BYU,  overrækker  søster  Marjorie  Pay 
Hinckley  beviset  på,  at  hun  er  blevet  æresdoktor. 


se  i  universitetets  historie.  Søster 
Hinckley  rådede  de  studerende  til  at 
»fortsætte  med  at  lære  -  der  er  ingen 
slutning.«  Da  ældste  Merrill  J.  Bate- 
man, BYU's  rektor  og  medlem  af  De 
Halvfjerds,  overrakte  søster  Hinckley 
prisen,  sagde  han:  »Marjorie  Pay 
Hinckley  står  som  et  lysende  eksem- 
pel på  retskaffen  kvindelighed  i  en  tid, 
hvor  mange  kvinder  betvivler  værdi- 
en af  deres  bidrag  inden  for  hjemmets, 
familiens  og  Kirkens  rammer.« 

Jerold  og  JoAnn  Ottley,  den  tidlige- 
re dirigent  for  Mormontabernakelko- 
ret  og  hans  hustru,  som  var  solist  i  og 
sanglærer  for  koret,  blev  også  æret. 
Bror  og  søster  Ottley  modtog  BYU's 
fornemme  hædersbevisning  for  deres 
årelange  tjeneste  med  koret.  □ 


Kirken  hjælper  flygtninge  fra  Timor 


Efter  anmodning  fra  den  indone- 
siske regering,  har  Kirken  skaffet 
225  tons  ris,  mælkepulver,  tøj,  hygiej- 
neartikler og  medicinsk  udstyr  til 
mere  end  100  000  flygtninge  fra  Østti- 
mor,  som  stadig  bor  i  nødhjælpslejre  i 
Vesttimor. 

Af  de  150  000  flygtninge,  der  flyg- 
tede fra  Østtimor  på  grund  af  sidste 
års  borgerkrig,  er  kun  en  tredjedel 
vendt  hjem.  »Der  er  presserende  be- 
hov for  hjælp  til  disse  hjemløse  fami- 
lier,« sagde  Garry  Flake,  leder  af  Kir- 
kens humanitære  tjeneste,  som  for 
nylig  besøgte  Indonesien. 

Kirkens  humanitære  fond  blev 
brugt  til  at  købe  ris  og  andet  mad  fra 
lokale  handlende.  Artikler  til  person- 
lig hygiejne  blev  også  indkøbt  lokalt 
og  samlet  af  indonesiske  medlemmer 
af  Kirken  og  andre,  for  at  lave  20  000 


Kirken  skaffede  225  tons  mad,  tøj  og  medicinsk  udstyr  til  cirka  100  000  flygtninge  fra 
Østtimor,  som  stadig  bor  i  flygtningelejre  i  Vesttimor. 

sæt  til  flygtningefamilier.  Tøj,  mælke-    overensstemmelse  med  det  vedva- 
pulver  og  medicinsk  udstyr  blev    rende  behov  blandt  flygtningene, 
sendt  til  Vesttimor  fra  Kirkens  vel-       Awi  Shihab,  Indonesiens  udenrigs- 
færdsfaciliteter  i  Salt  Lake  City.  Der    minister,  udtrykte  tak  til  Kirken  for 
vil  fortsat  blive  sendt  forsyninger  i    dens  assistance.  □ 


K  i  R  K  E  N  Y  T 


Formel  1  Grand  Prix  2000 


Mange  husker  nok  det  første  Formel  1  grand  prix,  der  med  stor  succes  blev 
afholdt  for  længe  siden.  Nu  godt  10  år  senere  fik  Søborg  Wards  aktivitets- 
komité  (Louise  Toft,  Hans-Henrik  Victor  og  Ann-Marie  Lindberg)  den 
geniale  idé  at  genoptage  denne  tradition.  Så  Søborg  Ward  slog  pjalterne 
sammen  med  Lyngby  Ward  og  besluttede  at  føre  »Formet  1  Grand  Prix  2000« 
ud  i  livet. 


Nu  skal  det  lige  nævnes,  at  man 
absolut  ikke  kan  afholde  et 
Formel  1  grand  prix  uden  traditionen 
med  samtidig  at  afholde  en  kagekon- 
kurrence. Så  som  I  nok  kan  se,  var  der 
lagt  op  til  en  ordentlig  festlig  om- 
gang, og  hvad  andet  kunne  man  så 
gøre  end  at  dele  dagen  med  så  mange 
som  muligt  og  få  det  bedste  ud  af  det? 
Så  vi  inviterede  hele  staven.  Og  en 
festlig  dag  var  lige,  hvad  det  blev. 

Til  dem,  der  nu  føler  sig  helt  spejl- 
blanke og  ikke  forstår  en  brik  af,  hvad 
der  foregår,  vil  jeg  lige  forklare,  hvad 
det  hele  går  ud  på.  I  lang  tid  op  til  lø- 
bet var  der  mulighed  for  at  købe  et 
bilsamlesæt  importeret  fra  USA.  Sæt- 
tet bestod  af  en  fyrretræsklods  og  fire 
hjul.  Ideen  var  så,  at  man  efter  bedste 
evne  skulle  snitte,  samle  og  pynte  bi- 
len. Når  alle  så  kom  med  deres  biler 
på  dagen,  kørte  de  med  i  en  kæmpe 
turnering,  hvor  det  naturligvis  gjaldt 
om  at  have  fremstillet  den  hurtigste 
bil.  Ved  samme  lejlighed  afholdtes 
der  også  en  stor  kagekonkurrence  for 
dem,  der  havde  lyst  til  det. 

Dette  fabelagtige  arrangement  blev 
sat  til  at  løbe  af  stabelen  lørdag  den 
20.  maj  kl.  13.  Og  det  gjorde  det  så 
sandelig  også;  dog  ikke  uden  vigtige 
forberedelser. 

Det  var  bl.a.  nødvendigt  at  genop- 
bygge en  ny  bane,  da  den  originale 
bane  havde  lidt  døden  i  kirkens  lidt 
for  fugtige  krybekælder.  De  originale 
vandrepokaler  skulle  naturligvis 
også  findes  frem.  Så  skulle  der  laves 
boder  og  naturligvis  pyntes  op. 
Apropos  oppyntning  vil  jeg  lige  be- 
nytte lejligheden  til  på  aktivitetsko- 


miteens  vegne  at  sige  tak  til  vores 
sponsorer  og  især  til  vores  hoved- 
sponsor »Nokia«  for  de  suveræne  bi- 
drag til  oppyntningen.  Sponsorerne 
hjalp  også  lidt  til  med  de  førnævnte 
boder.  Michelin  havde  været  så  elsk- 
værdige at  forsyne  os  med  malebøger 
og  slik  til  »Malehjørnet«.  Resten  af 
boderne  bestod  af  kartoffelsalat,  an- 
sigtsmaling,  dart  og  flødebollemaski- 
ne. Søborg  og  Lyngby  wards  UP  var 
så  elskværdige  at  hjælpe  til  ved  disse 
boder.  Ud  over  førnævnte  var  der  na- 
turligvis også  en  stort  benyttet  »soda- 
vands- pølse-  is«  -  bod  til  stor  glæde 
for  alle  -  især  da  formel  1  turneringen 
begyndte  at  trække  ud. 

Da  der  var  et  vældigt  flot  antal  del- 
tagende biler  i  turneringen,  blev  biler- 
ne delt  op  i  to  puljer.  De  tre  hurtigste 


biler  fra  hver  pulje  skulle  så  til  sidst 
køre  om  kap  i  finalen.  Selvom  det  hele 
trak  en  anelse  ud  pga.  tekniske  pro- 
blemer med  måleudstyret,  fulgte  alle 
spændt  og  heppende  med  igennem 
hele  turneringen. 

Man  kunne  hele  tiden  følge  med  i 
pointstillingen  oppe  på  storskærmen. 
Men  man  kunne  naturligvis  også  sæt- 
te sig  på  et  dæk  på  sidelinien  og  selv 
holde  øje  med,  hvem  der  nu  kom 
først  . . .  det  var  til  tider  også  nødven- 
digt, hvis  computermåleren  svigtede. 
Ellers  kørte  løbet  bare  derud  af,  me- 
dens snesevis  af  knægte  rendte  frem 
og  tilbage  for  at  hente  bilerne  og 
sendte  dem  ned  ad  banen  igen. 

Efter  ca.  117  omløb  var  man  klar  til 
at  sende  de  seks  hurtigste  biler  fra  de 
to  puljer  i  finalen.  Efter  en  ultra  neg- 
lebidende og  meget  spændende  fina- 
lekamp kom  løbet  til  en  ende  -  og  stil- 
lingen var  således: 

1.  Stephanie  Darre  (som  overtog  po- 
kalen fra  sin  søster),  Lyngby  Ward. 

2.  »Gibster«,   familien   Gibson  fra 
Lyngby  Ward. 


Den  flotteste  kage. 

Louise  Toft  med  pokalen  for  den  flotteste  kage  og  Tine  Andersen  med  diplom  for  den  mest 
originale  bil.  I  baggrunden  ses  den  flotte  bane. 


3.  Simon  Toft,  Søborg  Ward. 

Ud  over  pokalerne  blev  der  også 
uddelt  diplomer  til  de  mest  kunstfær- 
dige biler.  Kategorierne  var  bl.a.: 
Mest  strømlinede,  flotteste  og  mest 
originale. 

Nu  skal  vi  jo  endelig  ikke  glemme 
kagekonkurrencen.  Der  var  ca.  15  del- 
tagere, og  den  ene  kage  så  mere  ind- 
bydende ud  end  den  anden. 

Kim  Bång,  John  Leit  og  Rudolfo 
Arce  havde  fået  den  hårde  tjans  at 
være  vores  »under  cover«  kagekon- 
kurrencedommere.  Efter  smasken  og 
grublen  fandt  de  frem  til  de  to  vinde- 
re: 

Flotteste  kage:  Lone  og  Louise  Toft 
(Søborg  Ward). 

Mest  velsmagende:  George  Miller 
(Allerød  Ward). 

Pokaluddelingen  var  kronen  på 
værket  efter  en  lørdag  med  fuld  fart 
over  feltet.  Tilbage  var  der  kun  en 
lynoprydning  (som  alle  var  flinke  til 
at  hjælpe  med)  og  adskillige  gode 
minder  og  for  nogens  vedkommende 
pokaler  og/eller  diplomer. 

Tilbage  har  jeg  kun  at  sige  tak  for 
en  fed  lørdag,  tillykke  til  vinderne  og 
vi  ses  til  næste  år.  □ 

Louise  Toft,  Søborg  Ward 


Dødsfald  i  USA 


T'  idligere  lokalredaktør  for  Den 
Danske  Stjerne,  William  Ørum 
Pedersen,  afgik  ved  døden  søndag 
den  23.  april  2000  i  Salt  Lake  City. 

Bror  Ørum  Pedersen  blev  født  i  Al- 
borg  i  1914  som  den  yngste  af  en  stor 
børneflok.  Hans  mor  var  omvendt  til 
evangeliet,  og  han  valgte  at  følge  i 
moderens  fodspor.  Allerede  som  17- 
årig  var  han  på  sin  første  mission  for 
Kirken  i  Danmark. 

Han  blev  gift  i  1937  og  virkede  un- 
der besættelsen  som  redaktør  for  Kir- 


kens tidsskrift.  Som  en  af  de  allerfør- 
ste efter  krigen  emigrerede  han  sam- 
men med  sin  familie  til  USA.  Her  op- 
byggede familien  en  tilværelse  med 
Kirken  og  evangeliet  i  centrum. 

1 1977  blev  bror  Ørum  Pedersen  en- 
kemand, hvorefter  han  i  1978  giftede 
sig  med  søster  Krista  Pedersen  fra 
København.  Sammen  var  de  to  på 
fuldtidsmission  for  Kirken,  først  i  be- 
søgscentret ved  Carthage-fængslet  og 
derefter  i  deres  fælles  fødeland  Dan- 
mark. 


Bror  Ørum  Pedersen  var  levende 
interesseret  i  alt,  hvad  der  skete  i  Dan- 
mark. Forud  for  sin  død  var  han  ak- 
tivt involveret  i  et  større  arrangement 
for  dansk-amerikanere,  der  ønskede 
at  rejse  til  Danmark  i  anledning  af 
150-året  for  evangeliets  komme  til 
Danmark. 

Bror  Ørum  Pedersen  blev  begravet 
i  Salt  Lake  City  torsdag  den  22.  april 
2000.  □ 

Richardt  Andersen 

Udrag  af  Erastus  Snows  Dagbog 


I  de  følgende  tre  måneder  bringer  Stjernen  uddrag  af  Erastus  Snows  dagbog 
fra  hans  mission  i  Danmark.  Her  fortæller  han  om  tiden,  fra  han  blev  kaldet 
på  mission  til  Danmark,  og  indtil  han  ankom  i  København. 


Snow  og  Hansen  kaldes  til 
Danmark 

I  Generalkonferencen,  som  blev  af- 
holdt i  Salt  Lake  City  d.  6te  Oktober 
1849,  bleve  de  af  de  tolv  Apostle,  som 
paa  den  Tid  befandt  sig  i  Dalen,  samt 
mange  andre  Ældster  kaldede  til  at 
tage  udenlandske  Missioner.  Nogle 
bleve  beskikkede  til  at  gaa  til  Kalifor- 
nien,  Andre  til  Sydhavsoerne  og  atter 
andre  til  forskjellige  Nationer  i  Euro- 
pa, nemlig  John  Taylor  ledsaget  af  to 
Andre  til  Frankrig,  Lorenzo  Snow  og 
Joseph  Toronto  til  Italien,  Franklin  D. 
Richards  og  syv  Andre  til  England, 
John  E.  Forsgren  til  Sverige,  samt  P.  O. 
Hansen  og  jeg  til  Danmark.  Vi  fik  Or- 
dre til  strax  at  skulle  gjore  Forberedel- 
ser for  Rejsen,  saa  at  vi  kunde  komme 
over  Bjærgene  og  Sletterne  forend 
Vinterens  Komme  og  forend  Sneen 
skulde  gjore  Rejsen  umulig. 

Den  7de  Oktober  om  Aftenen  bleve 
vi  kaldede  tilsammen,  og  de  Tolv  ble- 
ve velsignede  og  beskikkede  til  deres 
respektive  Missioner  af  det  forste 
Præsidentskab,  hvorpaa  de  Tolv  vel- 
signede de  andre  Ældster,  som  paa 
lignende  Maade  vare  kaldede,  og  pro- 
feterede paa  deres  Hoveder  i  Over- 
ensstemmelse med  Aanden,  som  var  i 
dem.  Præsident  Young  proferetede 
paa  mit  Hoved,  at  Vejen  skulde  aab- 
nes  for  mig  fra  den  Tid  af,  og  at  Her- 
rens Engel  skulde  gaa  for  mit  Ansigt 
for  at  berede  Vejen  hvor  som  helst  jeg 
gik.  Jeg  skulde  gaa  og  vende  tilbage 
i  Sikkerhed,  og  min  Familie  skulde 
Intet  mangle  under  min  Fraværelse. 

Da  jeg  ikke  havde  forventet  at  blive 
kaldet  paa  Mission  for  til  Foraaret, 
var  jeg  indviklet  i  betydelig  Gjæld  og 
mange  Forretningsaffærer,  men  inden 
ti  Dages  Forlob  var  jeg  desuagtet  i 


Erastus  Snow,  »Nordens  apostel« 

Stand  til  at  kunne  arrangere  mine 
Anliggender  og  efterlade  mine  Affæ- 
rer i  min  Families  Hænder  i  en  ligesaa 
god  Orden,  som  jeg  tilsyneladende 
kunde  have  gjort,  hvis  jeg  havde  havt 
ligesaa  mange  Maaneder  til  at  berede 
mig  i... 

Da  vi  alle  bleve  samlede  bestod 
vort  Selskab  af  12  Vogne,  42  Heste  og 
Muler,  1  Karet  og  35  Mænd  . . . 

Rejsens  strabadser 

Da  vi  d.  12  November  havde  gjort 
Holdt  om  Middagen  ved  Platte  Flo- 
dens Bredder  bleve  vi  overfaldne  af 
omtrent  200  krigeriske  Cheyenne-In- 
dianere,  som  vare  tilhest  og  bevæbne- 
de til  Tænderne  for  at  gaa  mod 
Crowstammen.  Deres  Nedfart  fra 
Bakkerne  imod  vor  Lejr  skete  saa  hur- 
tigt, at  vi  næppe  havde  Tid  til  i  et  Nu 
at  bringe  vore  Trækdyr  bagved  Vog- 
nene og  stille  os  i  en  Kjæde  foran  Lej- 
ren, forend  de  vare  lige  ved  os,  men 
vor  kjække  Modstand  og  Fremvisnin- 
gen af  Skydevaaben,  med  hvilke  vi 
vare  godt  forsynede,  bragte  dem 


pludselig  til  at  gjore  Holdt;  og  da  de 
intet  ædlere  Formaal  havde  for  deres 
Overfald  end  at  plyndre,  foretrak  de 
at  adlyde  vor  Ordre  om  af  lade  os 
uhindret  passere  ad  Vejen.  Deres 
Hovdinger  fremkom  dernæst  med  en 
Mængde  Undskyldninger  og  onske- 
de  at  tage  os  i  Haanden  og  forlade  os  i 
Fred;  Vi  fojede  dem  strax  i  deres  For- 
langende . . . 

Fra  vor  næste  Lejrplads,  efter  at 
have  forladt  Chimney  Rock,  bleve  vi 
d.  17de  om  Aftenen  Ojenvidne  til  et 
Uvejr,  som  trak  op  i  Ost,  og  en  stærk 
Vind  blæste  lige  imod  os  fra  den  Kant 
indtil  Kl.  10  om  Aftenen,  da  Vinden 
pludselige  drejede  sig  om  til  den 
modsatte  Side  af  Kompasset,  saa  at 
Uvejret  slet  ikke  naaede  os,  og  vor  lejr 
blev  kun  ubetydelig  stænket  af  Reg- 
nen. Fra  dette  Sted  til  Platte  Flodens 
sydlige  Arm  fandt  vi  Vandet  bedæk- 
ket med  et  tykt  Lag  Sne,  som  var  fal- 
den nævnte  Nat,  og  paa  nogle  Steder 
var  den  Tredie  Dagen  efter  en  Fod 
dyb,  uagtet  den  smeltede  bort  daglig. 
Da  Vejen  paa  dette  Strog  var  temme- 
lig sandig,  sank  Vandet  fra  den  smelt- 
ende Sne  strax  i  Jorden  og  gjorde  Ve- 
jen haardere,  hvis  aarsag  vore  Vogne 
rullede  omtrent  ligesaa  let  som  sæd- 
vanligt . . . 

Den  folgende  Nat  fandt  i  os  selv  lej- 
ret i  Sne,  der  var  10  Tommer  dyb. 
Denne  Sne  naaede  mod  Ost  langs  vor 
Rute  300  Mile  og  strakte  sig  til  Mis- 
siouri  Floden  paa  25  Mile  nær;  men 
den  var  dog  dybest  i  Nærheden  af 
Grand  Island,  hvor  det,  ifolge  hvad 
man  fortalte  os  i  Fort  Kearney,  sneede 
uafbrudt  i  tre  Dage  og  efterlod  et  Lag 
Sne  18  Tommer  dyb  paa  jævn  Jord. 
Vejret  vedblev  at  være  koldt,  hvorfor 
Sneen  smeltede  meget  sagte. 

Denne  Sne  vilde  paa  Grund  af  vore 
trækdyrs  udmattede  Tilstand  have 
nodsaget  os  til  at  efterlade  vore  Vog- 
ne og  sammes  Indhold  i  Orken,  der- 

som  ikke  den  stærke  Nordenvind, 
som,  medens  Uvejret  varede,  strog 
over  Sletten  tværts  over  Vejen,  havde 
ligesom  fejet  den  jævne  Vejflade  og 
lagt  Sneen  i  Græsset  ved  Siden  af. 
Dette  havde  Vinden  gjort  saa  fortrin- 
ligt, at  vi  kun  behovede  at  kjore  i  Sne 
omtrent  en  Femtedel  af  Vejen.  Herved 
bragtes  folgende  gamle  ordsporg  til 
vor  Erindring  »Det  er  en  dårlig  Vind, 
som  ikke  blæser  noget  Godt«  . . . 

Uvejret  vedblev  at  rase  uafbrudt,og 
der  faldt  en  uhyre  Mængde  Sne  ... 
Men  vi  stolede  paa  Gud  og  bade  dag- 
lig, at  han  vilde  styre  Elementerne  til 
vort  Bedste,  og  naar  jeg  nu  overvejer, 
hvorledes  Uvejret  har  raset  omkring 
os  og  hvorledes  vore  Vogndæk  kun 
bleve  vaade  to  Gange  paa  hele  Rejsen, 
med  Undtagelse  af  den  sidste  Dag, 
samt  hvorledes  vore  Trækdyr,  magre 
og  forsultede  som  de  vare,  holdt  ud 
og  gjorde  de  haardeste  Dagsrejser  paa 
den  sidste  Del  af  Turen  saa  kan  jeg 
kun  erkende,  at  Herren  vaagede  over 
os  for  vort  Bedste  og  opfyldte  de  Lof- 
ter, som  han  havde  givet  os  gjennem 
sine  Tjenere  . . . 

Da  Broder  Taylor  og  hans  Selskab 
samt  Broder  Lorenzo  Snow  ankom 
strax  efter,  vare  alle  Brodrene,  som 
skulde  til  Europa,  atter  tilsammen. 
Ældste  Richards  og  de  fleste  af  dem, 
som  skulde  til  England,  rejste  fra  St. 
Louis  til  New  Orleans,  hvor  de  ind- 
skibede sig  for  Liverpool.  De  Hellige  i 
St.  Louis  og  New  Orleans  ydede  gav- 
mildt af  deres  Midler  til  at  hjælpe 
dem,  der  manglede  Rejsepenge.  Bro- 
der Gates  og  jeg  solgte  vor  Kjorebe- 
fordring  til  en  lav  Pris,  hvorpaa  vi  be- 
talte en  del  Gæld,  samt  kjobte  nogle 
Urtekramvarer,  som  vi  sendte  hjem  til 
vore  Familier  . . . 

Den  18de  Februar  1850  forlod  Lo- 
renzo Snow  og  jeg  St.  Louis  med  en 
Dampbaad  for  at  rejse  til  Pittsburg  . . . 
Broder  Lorenzo  og  jeg  bleve  enige 
om,  da  vi  adskiltes,  at  vi  skulde  mo- 
des igjen  i  Washington,  dersom  Gud 
vilde  . . . 


Økonomisk  hjælp  til  rejsen 

Jeg  gjorde  nu  Forberedelser  for  Rej- 
sen over  Havet.  Iblandt  dem,  som 
med  glade  Hjærter  forstrak  mig  med 
Midler  til  Rejsens  Fortsættelse,  vil  jeg 
nævne  Soster  Mary  Voice  af  Boston, 
som  gav  mig  25  Dollars,  Orson  Pratt, 
der  gav  mig  15  Pund  Sterling,  og  Bro- 
der G.  A.  Neal  af  Cambria,  New  York, 
der  sendte  mig  en  Vexel  for  150  Dol- 
lars, som  Svar  paa  et  Brev,  jeg  havde 
sendt  ham  fra  Cincinnati,  Ohio.  Disse 
Penge,  tilligemed  flere  mindre  Gaver 
af  Andre,  modtog  jeg  faa  Dage  forend 
jeg  forlod  Boston.  Herren  belonne 
dem  firefold!  Tiden  for  Skibets  Af- 
gang indtraf,  og  jeg  havde  Intet  hort 
fra  Lorenzo  eller  nogen  af  mine 
Brodre,  hvis  Selskab  jeg  havde  gjort 
Regning  paa.  Broder  Wallace  var  rejst 
til  New  Bedford  og  var  ikke  færdig. 
Jeg  begyndte  derfor  Rejsen  foruden 
dem  . . . 

Ældsterne  samles  i  Liverpool 

Vor  Rejse  over  Havet  varede  lidt 
over  12  Dage,  og  en  Del  af  Tiden  hav- 
de vi  Modvind  og  oprort  Hav  ...  Vi 
ankom  til  Liverpool  d.  16de  April  om 
Morgenen.  Jeg  havde  været  sosyg  det 
meste  af  Vejen,  hvorfor  jeg  var  dob- 
belt glad,  da  vi  naaede  Kysten.  Jeg 
blev  behagelig  overrasket  ved  at  se 
Plantevæxten  samt  det  gronne  Græs 
og  Korn  i  Omegnen  af  Liverpool,  i 
Modsætning  til  den  amerikanske 
Kyst,  som  var  bedækket  med  Sne,  da 
Skibet  den  5te  April  lagde  til  ved 
Halifax,  uagtet  dette  Sted  har  en  syd- 
ligere Beliggendhed  end  Liverpool . . . 

Den  18de  April  ankom  Lorenzo 
Snow  med  et  Paketskib  fra  New  York, 
hvilken  Stad  han  forlod  d.  26de 
Marts,  men  han  havde  Intet  hort  fra 
John  Taylor  eller  de  andre  Brodre, 
som  rejste  gjennem  Staterne  paa  de- 
res Vej  til  Europa.  Ej  heller  havde 
de  hort  Noget  fra  mig  siden  vi  for- 
lode  hverandre  i  Washington,  uagtet 
jeg  havde  skrevet  to  Gange.  Den  19de 
ankom    Ældsterne    Forsgren  og 

Church  med  et  Paketskib  fra  New 
York.  De  havde  forladt  nævnte  Stad 
d.  1ste  April,  efter  forgjæves  at  have 
ventet  der  nogle  dage  paa  Lorenzo.  Vi 
opdagede  nu,  at  vi  hvade  forladt 
Amerika  omtrent  paa  en  og  samme 
Tid,  uden  at  vide  nogen  Besked  om 
hverandre,  uagtet  det  var  vor  Bestem- 
melse at  have  afsejlet  tilsammen  . . . 

Lordag  d.  27de  rejste  jeg  og  Broder 
Lorenzo  til  Manchester.  Broder  P.  O. 
Hansen  var  bleven  sendt  til  Skotland 
for  at  arbejde  dersteds  under  Ældste 
Clements  Præsidium  indtil  han  fik 
nærmere  Ordre  fra  mig  . . . 

Fredag  d.  10de  Maj  begav  jeg  mig 
paa  Rejsen  til  Edinburg  i  Skotland  . . . 
Ved  min  Ankomst  til  Edinburg  horte 
jeg,  at  Broder  Hansen  havde  forladt 
Glasgov  og  var  kommen  til  Edinburg, 
hvor  fra  han  var  rejst  til  Hull,  og  si- 
den videre  med  Dampskib  til  Kjoben- 
havn  . . . 

Lordag  d.  8de  Juni  forlode  vi  alle 
London  for  at  rejse  til  vore  forskjelli- 
ge  Bestemmelsessteder. 

Rejsen  til  Danmark 

Broder  Dykes  og  jeg  rejste  med 
Jærnbanen  til  Hull  . . .  Broder  John  E. 
Forsgren  var  allerede  der  og  ventede 
for  at  afsejle  i  Forening  med  os. 

Vi  gik  ombord  paa  Dampskibet 
»Victoria«,  som  skulde  gaa  til  Kjoben- 
havn  og  St.  Petersborg,  og  afsejlede 
fra  Hull  Tirsdag  d.  Ilte  Juni  om  Mor- 
genen Kl.  6  Va  ■  •  • 

Vi  havde  en  behagelige  Rejse  over 
Nordsoen,  sejlede  forbi  Skagen  om 
Torsdagen,  passerede  Helsingor  ved 
Indsejlingen  til  Oresund  Fredag  Mor- 
gen og  ankom  til  Kjobenhavn  samme 
Dag  (d.  14de  Juni  1850)  Kl.  10  Form. 
Vi  havde  altsaa  tilendebragt  den  hen- 
imod  800  Mile  lange  Sorejse  paa  tre 
Dage  og  3  xh  Time  ...  □ 

(Original  tegnsætning  og  stavning  beva- 
ret fra  Morgenstjernen,  1882,  s.  73-77, 
90-94,  137-138.  Artiklen  fortsættes  i 
næste  nummer  af  Stjernen). 


